ร้าน DairyQueen เป็นร้านไอศครีมที่กินค่อนข้างบ่อย เพราะรสชาติโอเค มีไอศครีมให้เลือกหลายแบบ ที่สำคัญมีหลายสาขา หาซื้อกินง่าย และไม่ต้องรอนาน สำหรับ DairyQueen สาขาโลตัสอ่อนนุช ตั้งอยู่ชั้นสอง เดินเข้ามาจากทางเชื่อมรถไฟฟ้าผ่านศูนย์อาหารก็เจอเลย หลังร้านติดกับร้าน watson ส่วนด้านข้างติดกับร้าน S&P และด้านตรงข้ามจะเป็นร้านดังกิ้นโดนัทค่ะ

ส่วนตัวชอบกินชาเขียวอัลมอนด์ ช่วงนี้ราคาชาเขียวอัลมอนด์ และชาเขียวคิทแคทไซต์ s จากราคา 39 เหลือ 29 บาท เฉพาะสาขาเทสโก้โลตัสนะคะ (เค้าว่างั้นนะ o_O)

- ชาเขียวอัลมอนด์ ไอศครีมรสชาเขียวอ่อนๆ หวานกลางๆ เนื้อเนียน ซึ่งจริงๆ บางสาขาเวลาเอาไอศครีมมาผสมกับผงชาเขียว กวนไปกวนมาแปปเดียว ได้เป็นทูโทนวนิลากับชาเขียวก็มี แต่สาขานี้นานหน่อยได้เป็นเนื้อเดียวกัน อัลมอนด์ชิ้นโตดีค่ะ กรุบกรุบเข้ากับไอศครีมชาเขียว ปริมาณโอเค

- โอรีโอ้บริซซาด รสชาติหวานกว่าชาเขียวนิดหน่อย โอรีโอ้ชิ้นเล็กบ้างใหญ่บ้าง ปริมาณโอเค 

ปกติกินอยู่เท่านี้จริงๆ เคยลองมะม่วงคือมันไม่ใช่อ่ะ ภูเขาไฟคือไม่ค่อยเข้ากับไอศครีมนะ ส่วนคัพเค้กทูโกคือไม่กล้าเสี่ยง ฮ่าๆ ช่วงนี้ใครที่ชอบชาเขียวอัลมอนด์ หรือติดใจชาเขียวคิทแคทแนะนำช่วงลดราคานี่หล่ะค่ะ เฉพาะไซต์ s นะคะ